Trelis/gawiki huggingface dataset:
Amhantraíocht. Tráchtearraí (tae, stán etc.), urrúis airgeadais (scaireanna etc.) agus airgeadraí eachtracha - nithe a mbíonn luaineacht shubstaintiúil ina bpraghsanna sa mhargadh ó am go chéile - a bheith á ndíol agus á gceannach ag daoine agus ag gnólachtaí (amhantraithe) is ea amhantraíocht, a bhfuil súil acu go ndéanfaidh siad brabús mór ar an toirt.
Trádálaí arb é a aidhm brabús a dhéanamh, trí theacht roimh athruithe praghsanna sa todhchaí, is ea amhantraí.
Kenneth Erskine. Sraithmharfóir Briotanach é Kenneth Erskine, nó mar is fearr aithne an Stockwell Strangler, a rugadh ar an 1 Iúil 1963 i Hammersmith, Londain.
Cus D'Amato. Traenálaí dornálaithe agus fear cúinne Meiriceánach ab ea Cus D'Amato a rugadh ar an 17 Eanáir, 1908 i Nua-Eabhrac agus a fuair bás ar an 4 Samhain, 1985.
Sochraid Dhiarmada Uí Dhonnabháin Rosa. Tharla sochraid Dhiarmada Uí Dhonnabháin Rosa ar an 1 Lúnasa 1915; d'éag an réabhlóidí Éireannach as Iarthar Chorcaí ar 29 Meitheamh, 1915 i Nua-Eabhrac.
Cúlra.
Ba mhór an tábhacht shiombalach a bhain lena thórramh. Tugadh a chorp ar ais go hÉirinn agus cuireadh é i Reilig Ghlas Naíon. Bhí Éirí Amach na Cásca á bheartú ag an am agus d’úsáid Bráithreachas na Poblachta an ócáid chun an náisiúnachas a ghríosadh sa phobal.
Óráid.
Ba é Pádraig Mac Piarais a thug an óráid os cionn uaighe, ceann de na hóráidí ba cháiliúla i stair na hÉireann. Seo a leanas téacs na hóráide Gaeilge a thug an Piarsach ar an lá úd sa bhliain 1915:"A Ghaedheala,"
"Do hiarradh orm-sa labhairt inniu ar son a bhfuil cruinnighthe ar an láthair so agus ar son a bhfuil beo de Chlannaibh Gaedheal, ag moladh an leomhain do leagamar i gcré annso agus ag gríosadh meanman na gcarad atá go brónach ina dhiaidh."
"A cháirde, ná bíodh brón ar éinne atá ina sheasamh ag an uaigh so, acht bíodh buidheachas againn inar gcroidhthibh do Dhia na ngrás do chruthuigh anam uasal áluinn Dhiarmuda Uí Dhonnabháin Rosa agus thug sé fhada dhó ar an saoghal so."
"Ba chalma an fear thu, a Dhiarmuid. Is thréan d’fhearais cath ar son cirt do chine, is ní beag ar fhuilingis; agus ní dhéanfaidh Gaedhil dearmad ort go bráth na breithe."
"Acht, a cháirde, ná bíodh brón orainn, acht bíodh misneach inar gcroidhthibh agus bíodh neart inar gcuirleannaibh, óir cuimhnighimís nach mbíonn aon bhás ann nach mbíonn aiséirghe ina dhiaidh, agus gurab as an uaigh so agus as na huaghannaibh atá inar dtimcheall éireochas saoirse Gheadheal."Lean sé ar aghaidh i mBéarla, agus mar fhocal scoirː"the fools, the fools, the fools! — they have left us our Fenian dead, and while Ireland holds these graves, Ireland unfree shall never be at peace".
Mairtíreach. Mairtíreach is ea duine a fhaigheann bás ar son a chreideamh. I stair na Críostaíochta, déantar comóradh ar chuid mhaith de na daoine a athneofar mar mhairtírigh mar naoimh. Mar shampla rinneadh mairtírigh de Naomh Seoirse agus Naomh Aindriú. Ní dhearnadh mairtíreach de Naomh Pádraig.
I ré na nua-staire, nuair a fhaigheann daoine bás ar son cúiseanna polatúla, tugtar "mairtírigh' orthu uaireanta.
Éire.
Baineann an chuid is mó de na mairtírigh in Éirinn leis na bPéindlithe. I ré luath na Críostaíochta, fuair cuid acu bás ar an Mór-roinn agus iad i mbun misnéireachta .
Shin Megami Tensei V. Is cluiche rólimeartha a tháinig amach sa mbliain 2021 é Shin Megami Tensei V, SMTV go gairid. Is iontráil nua é sa tsraith "Shin Megami Tensei", mac-shraith de chuid "Megami Tensei". Cuireadh amach é ar Nintendo Switch. Tá sé deartha mar mheascán de "Shin Megami Tensei III" agus "Shin Megami Tensei IV", agus beidh meicnic imeartha mar "chomhleá" agus "tógáil" na ndeamhan ag filleadh.
Forbhreathnú.
Is cluiche rólimeartha é "Shin Megami Tensei V". Tá sé suite i dTóiceó an lae inniu. Beidh eilimintí imeartha ann ó chluichí "Shin Megami Tensei" roimhe seo, agus meicnic nua leis. 
Forbairt.
Tá "Shin Megami Tensei V" á fhorbairt ag Atlus, agus is é Kazuyuki Yamai an léirtheóir. Ceann de chuspóirí an chluiche is ea “tréithe na linne” a léiriú, mar shampla dífhostaíocht, míshuaimhneas fé scor, sceimhlitheoireacht, airm núicléacha, agus fadhbanna sa mbaile. Déantar forbairt ag baint úsáid as an inneall cluiche Unreal Engine 4. De réir Yamai, d’athraigh Unreal Engine 4 an bealach a chruthaíonn siad cluichí, toisc go gceadaíonn sé rud a chruthú agus é a fheiceáil sa chluiche láithreach ina dhiaidh sin. Tugann an bealach seo níos mó ama dóibh chun triail a bhaint as a gcuid smaointe. Piocadh an Nintendo Switch toisc gur thaitin an smaoineamh "cluichí HD ar chonsól iniompartha", le Yamai. Cé go raibh roinnt dúshlán ann ós rud é gurb é "Shin Megami Tensei V" an chéad chluiche a d’fhorbair Atlus don chonsól. Tá forbairt na ndeamhan sa chluiche seo níos mine ná mar a bhí sna cluichí níos sine, a bhuí le crua-earraí níos fearr sa Nintendo Switch. I gcomparáid le forbairt na ndeamhan sna cluichí eile, tá a thrí fhad ann. 
Nochtadh an cluiche in Eanáir 2017 mar chuid de nochtadh an Nintendo Switch, i bhfoirm tréiléar "teaser." San am sin, bhí an fhorbairt díreach tosaithe, agus cuireadh an cluiche i láthair mar "Shin Megami Tensei: Brand New Title". Cuireadh an t-ainm "Shin Megami Tensei V" air i mí Dheireadh Fómhair na bliana céanna, i gcomhthráth le comóradh 25 bliain bhunaidh "Shin Megami Tensei". Chomh maith leis sin, cuireadh tréiléar nua amach, a thaispeánann stáisiún traenach Tóiceo nua-aimseartha agus radharc cathrach iar-apacailipteach. Fé mhí Feabhra 2018, dúirt Yamai go raibh an cluiche i “lán-fhorbairt”, agus bhí níos mó oibrithe Atlus ag teacht isteach sa bhforbairt. Cuireadh amach an nuacht i mí na Samhna 2017 go mbeidh eisiúint idirnáisiúnta ag an gcluiche. I mí Iúil 2020, taispeánadh tréiléar i bhfíseán Nintendo Direct, ag fógairt eisiúint 2021 ar fud an domhain ag an am céanna.
An Fhonais. Teanga labhartha i mBeinin, i dTóga, agus sa Nigéir is ea í an Fhonais ("" nó "fõbè" sa teanga, fuaimniú [fɔ̃̀ɡ͡bē]). Úsáidtear mar Fhrancbhéarla í sa cheantar, agus tá 4,1 milliún cainteoirí aici. Is teanga Gbe í, ceann desna grúpaí sa bhfine teangacha Nígir-Chongólach. 
Ceann desna teangacha is mó i mBeinin is ea í, á labhairt i ndeisceart na tíre den chuid is mó. Sa lá atá inniu ann labhraítear an Fhonais ar raidió agus ar theilifís i mBeinin. 
Cosúil leis na teangacha Gbe eile, is teanga thonúil í. Is teanga ainmní-briathar-cuspóir (SVO) í leis. 
Is é an focal idirnáisiúnta is cáiliúla sa teanga seo ná "", nó vúdú sa Ghaeilge. 
Fuaimniú.
Gutaí.
Fuaimnítear na fóinéimí / ẽ / agus / õ / mar [ɛ̃] agus [ɔ̃] i gcónaí. 
Consain.
Níl an consain [p] fóinéimeach agus níl sé le fáil ach i bhfocail iasachta áirithe. Úsáideann focail iasachta eile [f]. 
Ortagrafaíocht.
Scríobhtar an Fhonais leis an aibítir Laidineach. I mBeinin, sainíonn Aibítir na dTeangacha Náisiúnta na litreacha agus na déghraif in ortagrafaíocht na Fonaise. 
Scríobhtar gutaí srónacha le litir an ghuta agus &lt;n&gt; ina dhiaidh.
Ocsatáinis Auvèrnhe. Canúint na hOcsatáinise is ea í Ocsatáinis Auvèrhne nó Abharnais (sa teanga: "auvernhat"). Labhraítear an teanga i gcuid den Massif Central, agus go háirithe in Auvèrnhe, an réigiún as a dtagann a hainm. 
Bhí ~80 000 cainteoirí ag an teanga in Auvèrhne ag tús an 21ú haois, agus is cosúil go bhfuil Ocsatáinis Auvèrnhe i mbaol báis. 
Rangú.
De réir taighde agus speisialtóirí, is canúint Ocsatáineach í an Abharnais, sa ngrúpa Oirthuaisceartach. Cosnaíonn an Cercle Terre d’Auvergne, cumann réigiúnach, dearcadh mionlaigh, gur teanga rómánsach neamhspleách í an Abharnais, gan stádas mar chanúint Ocsatáineach. 
Cláraíonn formhór na dteangeolaithe, go háirithe Albert Dauzat, Anthony Lodge, Pierre Bec agus Jean-Pierre Chambon an Abharnais mar chanúint na hOcsatáinise. Tá an tacsanomaíocht seo bunaithe go príomha ar logainmneacha, ráitis stairiúla ar an teanga, mar shampla cuntais chonsail Montferrand (13ú–14ú haois), scríbhinní na Cantal (13ú–16ú haois), agus canúintmhéadracht. 
Dúirt an tUachtarán Pompidou, ag labhairt na hOcsatáinise Auvèrnhe lena vótálaithe gur "Abharnach, mar sin Ocsatáineach” é. Aithníonn an riarachán oifigiúil — an Stát leis an gcóras oideachais — an Abharnais mar chanúint Ocsatáineach. 
Cuireann an chuid is mó de na húdair áitiúla 'canúint na hOcsatáinise' ar an teanga. Bhí Ocsatáinis Auvèrnhe mar theanga teaghlaigh ag Jean Anglade ina óige, rud a thug an-chabhair dó chun Iodáilis a fhoghlaim agus a bheith ina aistritheoir de Machiavelli, François d'Assise nó Boccaccio. 
Raon agus éagsúlacht réigiúnach.
Measann Jean Roux, tar éis Roger Teulat, Jules Ronjat, Jacques Allières, go bhfuil dhá phríomhchineál den teanga ann: 
Gnéithe sainiúla.
Saintréithe comónta na hAbharnaise leis na canúintí eile sa tuaisceart: 
Saintréithe comónta na hAbharnaise le hOcsatáinis an tuaiscirt agus an Ocsatáinis Provence (seachas Ocsatáinis Languedoc agus Ocsatáinis Gascogne): 
Saintréithe intreacha Ocsatáinis Auvèrnhe: 
Saintréithe an tuaiscirt: 
Saintréithe chanúintí an deiscirt:
Lá Lúnasa. Is é an 1 Lúnasa Lá Lúnasa (nó Lughnasa) agus an chead lá den fhómhar, de réir Fhéilire na nGael. Tosaíonn féile an fhómhair in Éirinn ar an lá seo agus maireann an ceiliúradh cúpla lá nó cúpla seachtain b'fhéidir. 
Ainmníodh Lúnasa as Lugh, nó Lú, duine de na déithe ba thábhachtaí a bhí ag na sean-Cheiltigh, ní amháin in Éirinn ach ar fud na hEorpa. Mar shampla i Sasana agus tíortha eile, ceiliúrtar "Lammas Day," "Lammastide" nó "Loaf Mass Day" i mBéarla ag an am céanna. 
Béaloideas.
Dúchás.ieː
Ríshliocht Tang. Ba é ríshliocht Tang a bhí ag rialú na Síne sna blianta 618-907 i ndiaidh bhreith Chríost. Tá clú agus cáil ar thréimhse na Tang mar tháinig rath ar an Sín arís. Ba é Chang'an, príomhchathair na Tang, an chathair ba mhó daonra sa domhan. 
Tháinig na Tang i ndiaidh na Sui, nuair a bhris an tImpire Gaozu (a saolaíodh faoin ainm Li Yuan) an cath ar na Sui. Ba é Gaozu an chéad Impire Tang, agus bhunaigh sé an ríshliocht. Ba mhac le Gaozu é an tImpire Taizong (a saolaíodh faoin ainm Li Shimin). Ba é Taizong an dara hImpire Tang, agus bhí sé ar na himpirí ba mhó le rá i stair na Síne. 
Tháinig meath ar na Tang tar éis éirí amach An Lushan san ochtú haois. Tháinig feabhas ar an scéal sa 9ú haois, ach níor mhair an feabhas seo i bhfad. Tháinig deireadh le ríshliocht Tang sa bhliain 907, nuair a fuair Zhu Wen (an tImpire Taizu) an lámh ab fhearr ar na Tang.
Stiúideo scannánaíochta Babelsberg. Bhí Babelsberg, in oirdheisceart Photsdam, ina mhór-stiúideo léiriúcháin scannán roimh an Dara Cogadh Domhanda. 
Ó thitim Bhalla Bheirlín, tháinig borradh uirthi mar lárionad mór léiriúchán scannán Eorpach. Is é an Studio Babelsberg an stiúideo scannán is sine ar scála mór ar fud an domhain. 
Is minic a thaifeadann an Deutsches Filmorchester Babelsberg fuaimrianta le haghaidh léiriúchán scannán.
Comhdháil Potsdam. Comhdháil Potsdam a thugtar ar chruinniú mullaigh idir cinn rialtais na Stát Aontaithe, na Ríochta Aontaithe agus na Rúise (" an Triúr Mór") a bhí ar siúl ó 17 Iúil – 2 Lúnasa 1945. Reáchtáladh an chomhdháil, an chomhdháil iarchogaidh is mó idir na Comhghuaillithe, i Schloss Cecilienhof, pálas i bPotsdam na Gearmáine.
Cúlra.
Ní raibh cruinniú Potsdam chomh cairdiúil agus a bhí an cruinniú in Yalta. 
Socruithe.
Socraíodh na rudaí seo a leanas ag Potsdam:
I dtéarmaí ginearálta, áfach, bhí easaontas mór ann ar an chruth a bheadh ar an Eoraip san am a bhí le teacht agus bhí an chomhghuaillíocht chogaidh ag titim as a chéile.
Léirigh an drochamhras agus an teannas a bhí ag Potsdam an chéad titim teochta sa Chogadh Fhuar.
Seòras Moireach (ginearál). Rugadh (an Tiarna) am Morair Seòras Moireach i gCaisleán Huntingtower agus ba Seacaibíteach Albanach é a bhí ar seirbhís san Éirí Amach i 1715 (Blian Shéamais) agus 1719. 
Ar dtús níor theastaigh uaidh ach tacú leis an bPrionsa Séarlas Stiúbhart, faoi Mheán Fómhair I 1745 ghlac sé ballraíocht sna Seacaibítigh. 
Fear seiftiúil a bhí ann, agus faoina cheannaireacht d’éirigh leis ag Sliabh a' Chlamhain agus san Eaglais Bhreac, sa chúlú ó Shasana agus i roinnt feachtais bheaga eile ar fud na Gaeltachta. Mar sin féin, ba mhinic a d’easaontaigh sé agus an Prionsa faoi straitéis. 
Bhí Seòras Moireach i gceannas ar a reisimint ag Chúil Lodair agus ina dhiaidh sin, thug sé na daoine a tháinig slán go Ruadhainn. Chuaigh sé chun na Fraince ina dhiaidh sin.
Herbert Hall Turner. Réalteolaí agus seismeolaí Sasanach ab ea Herbert Hall Turner a rugadh i Leeds ar an 13ú Lúnasa 1861 agus a fuair bás i Stócólm ar an 20ú Lúnasa 1939. Bhí sé ina Ollamh le Réalteolaíocht (Ollúnacht Henry Savile) in Ollscoil Oxford, agus é i gceannas ar Réadlann Radcliffe, ón mbliain 1893 go lá a bháis.
Sa réalteolaíocht, d'ainmnigh sé an t-aonad faid úd parsoic. Sa tseismeolaíocht, ba eisean a d'aithin roimh aon duine na creathanna talún le fócas domhain (na creathanna talún plútónacha).
Seán Ó Súilleabháin (saighdiúir). Saighdiúir gairmiúil Éireannach ab ea an Ridire Seán Liam Ó Súilleabháinn ("Sir John William O'Sullivan" sa Bhéarla). (c.1700 - c.1760). Chaith sé an chuid is mó dá ghairm bheatha i seirbhís na Fraince, ach b’fhéidir go bhfuil aithne níos fearr air mar gheall ar an mbaint a bhí aige le hÉirí Amach na Seacaibíteach sa bhliain 1745, iarracht ar ríchathaoir na Breataine a fháil ar ais do rítheaghlach na Stiúbhartach a bhí ar deoraíocht. Le linn an Éirí Amach ghníomhaigh sé mar aidiúnach ginearálta agus mar mháistir ceathrún ginearálta d'arm na Seacaibíteach agus bhí tionchar mór aige ar an bhfeachtas. Cé go dtugann a lán saothar tánaisteach a shloinne mar "O'Sullivan", d'úsáid sé an fhoirm "Sullivan" ina chomhfhreagras féin.
Gníomhréim luath.
Rugadh Ó Súilleabháin timpeall 1700 ag Ceapaigh na Coise in aice leis an Neidín, Contae Chiarraí, duine de bheirt mhac le Diarmaid Ó Súilleabháin (Dermot O’Sullivan sa Bhéarla), ar gabhadh a eastát teaghlaigh, sé sin Caisleán Dún Ciarán faoin Acht an tSocraithe 1652.
Tá faisnéis maidir lena luathshaol teoranta agus tógtar é as 'The Young Juba', beathaisnéis neamhiontaofa go minic den SéarlasStiúbharta scríobh Aeinéas Mac Dómhnaill (Aeneas MacDonald sa Bhéarla) i 1748, ag úsáid an ainm bréige Michell.
Chuir na Péindlíthe teorainn ar deiseanna na n-uasal Caitliceach in Éirinn agus cosúil le go leor de chuid na linne sin, cuireadh oideachas ar Ó Súilleabháin i bPáras agus sa Róimh, mar ullmhúchán don sagartóireacht b’fhéidir. 
Maíonn Mac Dómhnaill gur tháinig sé chun bheith ina theagascóir ar mhac an Mharcais de Maillebois, agus chuaigh sé in éineacht leis in athghabháil na Corsaice ag an Fhraince agus phoblacht Genova sa bhliain 1739. Taifeadtar gur fhreastail sé san Iodáil agus ar an Réin le linn Chogadh Chomharbas na hOstaire, cé nach gcuirtear mórán sonraí ar fáil.
Gobadáinín bídeach. Éan beag is ea an gobadáinín bídeach. Is ball d'fhine na Phasianidae é an speiceas seo. .
Gobadán bánphrompach. Éan beag is ea an gobadán bánphrompach. Is ball d'fhine na Phasianidae é an speiceas seo. .
Matthew Saad Muhammad. Dornálaí Meiriceánach, a bhí ina churadh trom-mheáchan éadrom, ab ea Matthew Saad Muhammad, a rugadh Maxwell Antonio Loach ar 16 Meitheamh, 1954 i Philadelphia, Pennsylvania agus a fuair bás ar an 25 Bealtaine, 2014.
Cluichí Oilimpeacha Speisialta. Is éard is Cluichí Oilimpeacha Speisialta ann ná cluichí do dhaoine le míchumas intleachta. Tá na Cluichí Oilimpeacha Speisialta tábhachtach do dhaoine le míchumas intleachta mar go dtugann sé seans dóibh páirt a ghlacadh sa phobal agus tugann sé misneach agus féinmhuinín dóibh. Tá ról oideachasúil ag na na Cluichí chun tionchar a imirt ar mheon i leith daoine faoi mhíchumas in Éirinn agus chun tionchar díreach a imirt ar obair scoile agus taobh istigh den earnáil oideachais.
Stair.
Bunaíodh eagraíocht na gCluichí Oilimpeacha Speisialta sna Stáit Aontaithe sa bhliain 1968, le cúnamh ó Eunice Kennedy Shriver.
Cluichí Oilimpeacha Speisialta Éireann.
Tá eolas le fáil anseo faoi na gníomhaíochtaí tiomsaithe airgid atá acu agus cén chaoi gur féidir le duine tabhartas airgid a thabhairt.
Cluichí Oilimpeacha Speisialta Domhanda.
Comórtas Domhanda Samhraidh na gCluichí Oilimpeacha Speisialta 2003 i mBaile Átha Cliath.
Reáchtáladh na Cluichí Samhraidh na nOilimpeacha Speisialta 2003 in Éirinn, an chéad uair riamh ar eagraíodh na cluichí taobh amuigh de na Stáit Aontaithe. Tharraing na Cluichí aird ar cheisteanna faoin míchumas i gcuid mhaith gnéithe den saol in Éirinn. 
Comórtas Domhanda Samhraidh na gCluichí Oilimpeacha Speisialta 2015 i Los Angeles.
D'éirigh leis an 88 lúthchleasaí as Éirinn 82 bonn ar fad a thabhairt abhaile leo as Los Angeles sna Stáit Aontaithe, 26 bonn óir, 28 bonn airgid agus 28 bonn cré umha.
Féach freisin.
Cluichí Oilimpeacha Speisialta Éireann anseo
Polaiméir. Is éard is polaiméir ann, (Gréigis:πολύς (polus, a chiallaíonn "go leor", "a lán"), agus μέρος (meros, a chiallaíonn "cuid") ná substaint nó ábhar arb éard atá ann móilíní an-mhór, nó macramóilíní, atá comhdhéanta de go leor fo-aonad athfhillteach. Due to their broad spectrum of properties, both synthetic and natural polymers play essential and ubiquitous roles in everyday life. Mar gheall ar a speictream leathan airíonna, tá ról riachtanach agus uileláithreach ag polaiméirí sintéiseacha agus nádúrtha sa saol laethúil. Cuimsíonn polaiméirí ó ghnáth phlaistigh shintéiseacha mar pholaistiréin go bithpholaiméirí nádúrtha mar ADN agus próitéiní atá bunúsach do struchtúr agus d'fheidhm bhitheolaíoch. Cruthaítear polaiméirí, nádúrtha agus sintéiseacha, trí pholaiméiriú a dhéanamh ar go leor móilíní beaga, ar a dtugtar monaiméirí. Mar thoradh ar a mais mhóilíneach mhór, i gcoibhneas le comhdhúile móilíní beaga, cruthaítear airíonna fisiciúla uathúla lena n-áirítear righneas, ard-leaisteachas, slaodleaisteachas, agus claonadh chun struchtúir éagruthacha agus leathchriostalacha a chruthú seachas criostail. 
Tagraíonn an téarma 'polaiméir' do mhóilíní móra a bhfuil struchtúir comhdhéanta d'aonaid athfhillteacha iolracha iomadúla acu, as a dtagann a sainairíonna de mhais mhóilíneach choibhneasta ard agus d'airíonna comhghaolmhara. Díorthaíonn na haonaid a chomhdhéanann polaiméirí, i ndáiríre nó go coincheapúil, ó mhóilíní a bhfuil mais mhóilíneach choibhneasta íseal acu. Ba é Jöns Jacob Berzelius a chum an téarma sa bhliain 1833, ach le sainmhíniú ar leith ón sainmhíniú nua-aimseartha AIGCF. Mhol Hermann Staudinger, an coincheap comhaimseartha de pholaiméirí mar struchtúir macromóilíneacha atá nasctha go comhfhiúsach i 1920, agus chaith sé na deich mbliana amach roimhe ag fáil fianaise thurgnamhach don hipitéis seo. 
Déantar staidéar ar pholaiméirí i réimsí na heolaíochta polaiméire (lena n-áirítear ceimic pholaiméire agus fisic pholaiméire), bithfhisic agus eolaíocht na n-ábhar agus na hinnealtóireachta. Go stairiúil, bhí táirgí a d’eascair as nascadh aonaid athfhillteacha trí nasc comhfhiúsach ceimiceach mar phríomhfhócas na heolaíochta polaiméire. Díríonn réimse tábhachtach atá ag teacht chun cinn anois ar pholaiméirí formhóilíneacha arna bhfoirmiú ag naisc neamhchomhfhiúsacha. Is sampla de pholaiméir nádúrtha í polaisipréin de laitéis rubair, agus is sampla de pholaiméir shintéiseach í poilistiréin de Styrofoam. I gcomhthéacsanna bitheolaíocha, go bunúsach tá gach macramóilín bitheolaíoch - i.e., Próitéiní (polaimídí), aigéid núicléasacha (polanúicléitídí), agus polaisiúicrídí - polaiméireach amháin, nó tá siad comhdhéanta den chuid is mó de chomhpháirteanna polaiméireacha.
Samplaí coitianta.
Tá dhá chineál polaiméirí ann: a tharlaíonn go nádúrtha agus sintéiseach nó saorga.
Gluaiseacht na gCeart Sibhialta i dTuaisceart Éireann. Tháinig Gluaiseacht na gCeart Sibhialta i dTuaisceart Éireann ar an bhfód sna 1960idí. Ba ghluaiseacht í seo a tháinig ar an saol le deireadh a chur leis an éagóir a bhí á himirt ar an phobal náisiúnach i dTuaisceart Éireann i dtaca le cúrsaí fostaíochta, tithíochta agus vótála de.
Mór-Iarnród an Deiscirt agus an Iarthair. Comhlacht iompair phoiblí ab ea Mór-Iarnród an Deiscirt agus an Iarthair (MIDI nó Great Southern and Western Railway), i mbun gnó in Éirinn ó 1844 go dtí 1924/1925.
Cath Ros Mhic Thriúin (1643). Cath aon lae a troideadh i mBaile an Bheigigh, gar do Ros Mhic Thriúin, Contae Loch Garman ar an 18 Márta 1643 ab ea Cath Ros Mhic Thriúin, nó Cath Bhaile an Bheigigh mar a thugtar chomh maith air. 
Bhí Cogadh na Naoi mBliana faoi lán seoil fud fad na tíre nuair a rinne Ríogaithe Laighean scrios iomlán ar lucht Chaitliceach an bhaile.
Cath na Corrchoille. Cath a troideadh sa Chorrchoill, Contae Chill Dara ar an 24 Bealtaine 1798 mar chuid d'Éirí Amach na nÉireannach Aontaithe ab ea Cath na Corrchoille. 
Sráibhaile mheasartha nuabhunaithe a bhí ann, curtha i dtoll a chéile mar ionad déantúsaíochta cadáis thiar sa bhliain 1780. 
Rinne trí scór duine de chuid na nÉireannach Aontaithe ionsaí ar gharastún Briotanach go luath sa fheachtas míleata.
Chuadar i mbun troda faoi choim na hoíche ar an 24 Bealtaine ag 2 a.m. chun an ruaig a chur ar lucht an gharastúin - mílíste Chorcaí agus díorma de reisimint Bhriotanach darb ainm na "Ancient Britons".
Persona (Sraith). Is sraith cluichí rólimeartha (RPG) déanta ag Atlus é Persona (Seapáinis: ペルソナ, "Perusona"). Is mac-shraith Megami Tensei é Persona, agus uaireanta cuirtear Shin Megami Tensei: Persona air leis. 
Achoimre.
Is sraith RPG í, ina bhfuil “cumas "persona"” ag na príomhcharachtair chun "deamhain", "scáthanna" agus "persona" eile a chloí. Tá na cluichí suite i mbailte nua-aimseartha na Seapáine agus is daltaí ardscoile iad na príomhcharachtair. Caitheann an phríomhphearsa (an t-imreoir) am le daoine, agus cruthaíonn sé caidreamh le daoine áirithe (ceangail shóisialta). Is féidir leis an bpríomhphearsa rudaí a cheannach sna siopaí áitiúla, armúr, airm agus earraí catha den chuid is mó. Nó is féidir am a chaitheamh sa teach agus sa chathair chun staitisticí pearsanta a ardú. Pléann an tsraith an asarlaíocht agus an tsíceolaíocht ar nós finscéalta uirbeacha, an bheatha agus an bás, na meáin agus sochaí, nach ndéileálann sé le téamaí coitianta do dhaoine óga leis, mar shampla cairdeas agus grá. 
An-difriúil le "Shin Megami Tensei", ní deamhain iad baill pháirtí an imreora, ach cairde a úsáideann "persona" chun ionsaithe draíochta agus ionsaithe fisiceacha a dhéanamh. 
Rugadh an tsraith mar cluichí RPG, ach anois tá ábhair mar manga, úrscéalta, anime, agus scannáin aige. Tá cluichí damhsa, aicsin agus troda foilsithe fé bhranda "Persona" chomh maith.
Pléascanna Bhéiriút 2020. Phléasc stóras níotráit amóiniam i mBéiriút na Liobáine ar an 4 Lúnasa 2020, ceann de na pléascanna neamhnúicléacha is mó riamh ar domhan. 
Tharla na pléascanna i gceantar an phoirt agus scriosadh an calafort. 
Fuair timpeall 200 duine bás agus gortaíodh níos mó ná 6,500 duine. Fágadh 300,000 gan dídean.
Tuaiplis mhór mhillteach sa riarachán ba chúis leis. Bhí creachlathas i mbun an rialtais, agus an t-éilliú polaitiúil i réim fud fad an chórais. Ní raibh cabhair dhaonnúil le fáil agus níor bronnadh cúiteamh riamh ar dhaoine.
Bhí an tír iomlán buailte go dona agus tá géarchéim ollmhór ag bagairt ar an tír ó shin.
Dwight Muhammad Qawi. Dornálaí Meiriceánach, a bhí ina churadh trom-mheáchan éadrom, is ea Dwight Muhammad Qawi, a rugadh Dwight Braxton ar 5 Eanáir, 1953 i mBaltimore, Maryland.
JB Williamson. Dornálaí Meiriceánach, a bhí ina churadh trom-mheáchan éadrom, is ea James Bennett Williamson, a rugadh ar 18 Nollaig, 1956 in Indianapolis, Indiana.
Bryan Adams. Amhránaí Ceanadach is ea Bryan Guy Adams a rugadh ar an 5 Samhain 1959 in Kingston, Ontario, Ceanada.
FIFA (peil fantaisíochta). Cluiche peil fantaisíochta domhanda is ea FIFA, agus an tsraith saincheadúnais spóirt is mó ar domhan.
Tá bealaí éagsúla ann chun FIFA a imirt. Mar shampla ː
Gnó.
Gnóthaíonn EA Sports $650 millún ó ‘Ultimate Team’ amháin, chuile bhliain.
Huey Lewis. Amhránaí Meiriceánach is ea Hugh Anthony Cregg III a rugadh ar an 5 Iúil 1950 i Nua-Eabhrac.